b'\n_START_ARTICLE_\nCentrifugare\n_START_PARAGRAPH_\nCentrifugarea este o metod\xc4\x83 de separare care presupune aplicarea unei for\xc8\x9be centrifuge cu scopul de a separa particulele dintr-o solu\xc8\x9bie pe baza unor propriet\xc4\x83\xc8\x9bi precum m\xc4\x83rimea, forma, densitatea \xc8\x99i v\xc3\xa2scozitatea. Acest procedeu este utilizat pentru separarea a dou\xc4\x83 substan\xc8\x9be miscibile, dar \xc3\xae\xc8\x99i reg\xc4\x83se\xc8\x99te aplica\xc8\x9bii \xc8\x99i \xc3\xaen analiza propriet\xc4\x83\xc8\x9bilor hidrodinamice a unor macromolecule. Cu c\xc3\xa2t este mai dens un compus, cu at\xc3\xa2t va migra mai departe de axul centrifugei (adic\xc4\x83 spre margine), \xc3\xaen timp ce compu\xc8\x99ii mai pu\xc8\x9bin den\xc8\x99i vor r\xc4\x83m\xc3\xa2ne mai aproape de ax. Astfel, \xc3\xaen urma centrifug\xc4\x83rii se va ob\xc8\x9bine un precipitat \xc8\x99i un supernatant.'